
01.03.2013 को दिया जाने वाला उत्‍तर 
सिलघाट और तेजपुर के बीच नई रेल लाइन का बिछाया जाना  
597.	श्री बीरेन्‍द्र प्रसाद वैश्‍य:
		
क्‍या रेल मंत्री यह बताने की कृपा करेंगे कि:
(क) 	क्‍या सिलघाट और तेजपुर के बीच नई रेल लाइन बिछाने सहित असम में कालियाभोमोरा पुल के पास ब्रह्मपुत्र नदी पर एक पुल के निर्माण की व्‍यवहार्यता संबंधी रिपोर्ट पूरी कर ली गई है;
(ख)	यदि हां; तो तत्‍संबंधी ब्‍यौरा क्‍या है;
(ग)	क्‍या सरकार कालियाभोमोरा के पास ब्रह्मपुत्र नदी पर एक पुल का निर्माण करके सिलघाट और तेजपुर के बीच नई रेलवे लाइन बिछाने का विचार रखती है; 
(घ) 	यदि हां, तो तत्‍संबंधी ब्‍यौरा क्‍या है; और 
(ड.)	यदि नहीं, तो इसके क्‍या कारण हैं?
उत्‍तर 
रेल मंत्रालय में राज्‍य मंत्री (श्री कोटला जय सूर्य प्रकाश रेड्डी)
(क) से (ड़): न्‍यू सिलीगुड़ी से डेक्‍करगांव (तेजपुर) (27.05 किमी) तक बड़ी आमान लाइन के लिए सर्वेक्षण 2012 में पूरा हो गया था। इस लाइन की अनुमानित लागत (-) 7.43 प्रतिशत के प्रतिफल की दर से 1003.05 करोड़ रू. आंकी गई है। मामले को 'सैद्धांतिक' रूप से स्‍वीकृति के लिए योजना आयोग को भेज दिया गया है। 

